RWI ระส่ำหนัก งบไตรมาส 2 ปี 58 พลิกขาดทุน
RWI: ระส่ำหนัก งบ Q2/58 พลิกขาดทุน 0.83 ลบ. จากกำไร 23.67 ลบ. เมื่อปีก่อน ขณะที่ งบ 6 เดือน กำไรลดเหลือ 5.97 ลบ. ทรุดฮวบเกือบ 87% จาก 45.77 ลบ. เมื่อปีก่อนหน้า
13 ส.ค. 2558

บริษัท ระยองไวร์ อินดัสตรีส์ จำกัด (มหาชน) หรือ RWI รายงานผลการดำเนินงานไตรมาส 2/58 สิ้นสุดวันที่ 30 มิ.ย. 58 (รวมบริษัทย่อย) พลิกขาดทุน 0.83 ล้านบาท หรือมีผลขาดทุนสุทธิ 0.001 บาทต่อหุ้น จากช่วงเดียวกันของปีก่อน ที่มีกำไรสุทธิ 23.67 ล้านบาท หรือมีกำไรสุทธิ 0.05 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 5.97 ล้านบาท หรือ 0.01 บาทต่อหุ้น ลดลง 86.97% จากช่วงเดียวกันของปีก่อน ที่มีกำไรสุทธิ 45.77 ล้านบาท หรือ 0.10 บาทต่อหุ้น
ทั้งนี้ผลการดำเนินงานที่พลิกขาดทุนดังกล่าว เนื่องจากบริษัทมีรายได้จากการขายลดลงกว่า 35.21% โดยเป็นผลจากสภาพเศรษฐกิจโลกและสภาวะราคาสินแร่เหล็กที่มีการปรับตัวลดลง อีกทั้งบริษัทยังมีค่าใช้จ่ายในการบริหารงานเพิ่มขึ้น และยังขาดทุนจากอัตราแลกเปลี่ยน จำนวน 3.84 ล้านบาท อีกด้วย